smcproject/ml-wiki-sentences huggingface dataset:
മയ്യഴി മെറി ഓഫീസ് അഗ്നിക്കിരയാക്കുകയും പൊലീസ് സ്റ്റേഷനും ഭരണകേന്ദ്രവും പിടിച്ചെടുക്കുകയും ചെയ്ത സമരത്തിൽ പങ്കെടുത്തതിന് 20 വർഷം കഠിനതടവിനും രണ്ടായിരം ഫ്രാങ്ക് പിഴയടക്കാനും ശിക്ഷിച്ചു.
ഫ്രഞ്ച് പൊലീസിന് പിടികൊടുക്കാതെ ഇന്ത്യൻ യൂണിയനിൽ അഭയം തേടി.
മാഹി തിരിച്ചുപിടിക്കാൻ ഫ്രഞ്ച്കപ്പൽ എത്തിയപ്പോൾ അനുരജ്ഞനശ്രമം നടത്തുന്നതിനായി വളവിൽ ദാമോദരന്റെ നേതൃത്വത്തിലുള്ള സംഘത്തെ അയക്കുന്നതിന് നായകത്വം വഹിച്ചത് ശിശുപാലൻ മാസ്റ്ററായിരുന്നു.
ഒക്ടോബർസംഭവത്തിന് മുന്നോടിയായി തിരഞ്ഞെടുപ്പിനോടനുബന്ധിച്ച് പന്തക്കലിൽ അനുമതിയില്ലാതെ ജാഥ നടത്തിയതിന് മൂന്നരമാസം തടവിന് ശിക്ഷിച്ചു.
1948 ൽ അറസ്റ്റും പോലീസ്‌നടപടിയും ഭയന്ന് ഇന്ത്യൻ യൂണിയനിൽ അഭയം പ്രാപിച്ചവർക്കുവേണ്ടിയുള്ള പൂഴിത്തല ക്യാമ്പിന്റെ ചുമതലയും വഹിച്ചു.
വിമോചനസമരത്തിൽ പങ്കെടുത്തതിന് ഫ്രഞ്ച് അധ്യാപക തസ്തികയിൽനിന്ന് പുറത്താക്കി.
മാഹിയിലെ ഫ്രഞ്ച് വിദ്യാലയമായ " എക്കാൽസെന്ത്രാൽ കൂർ കോംപ്ലെമെന്തേറി " അധ്യാപകനായിരിക്കെ 1948 ആഗസ്തിലാണ് പുറത്താക്കിയത്.
ഇതോടെ മാഹിവിമോചനപ്രസ്ഥാനത്തിൽ പൂർണമായും മുഴുകി.
മയ്യഴി ഗാന്ധി ഐ കെ കുമാരൻ മാസ്റ്ററുടെ പ്രധാന ശിഷ്യനായിരുന്നു.
പള്ളൂർ ഫ്രഞ്ച് സ്കൂളിൽ പ്രധാനാധ്യാപകനായും വിവിധ സ്കൂളുകളിൽ അധ്യാപകനായും പ്രവർത്തിച്ചിട്ടുണ്ട്.
1944-53 കാലത്ത് ആർമി അക്കാദമിയിൽ പ്രൊഫസറായിരിക്കെ ഇന്ത്യ-ചൈന സമാധാനസമിതിയിൽ ദ്വിഭാഷിയായി പ്രവർത്തിച്ചു.
പുണെ നാഷണൽ ഡിഫൻസ് അക്കാദമിയിൽ വിദേശഭാഷാവകുപ്പിൽ 1955 മുതൽ ഫ്രഞ്ച് റീഡറായി.
1978ൽ വകുപ്പ് തലവനായി വിരമിച്ചു.
നാട്ടിൽ തിരിച്ചെത്തി സാമൂഹ്യരംഗത്ത് സജീവമായി.
ഫ്രഞ്ച് മയ്യഴിയുടെ സ്വാതന്ത്ര്യസമരത്തെക്കുറിച്ച് "ഗ്ലോറിയസ് മാർച്ച് ടുവേർഡ്സ് ദി ഫ്രീഡം ഓഫ് ഫ്രഞ്ച് മാഹി" എന്ന പേരിൽ പുസ്തകവും സൈനികരംഗത്ത് വിദേശഭാഷയുടെ പ്രധാന്യത്തെക്കുറിച്ച് പ്രബന്ധവും എഴുതിയിട്ടുണ്ട്.
1986ൽ വിദ്യാഭ്യാസരംഗത്തെ പ്രശ്‌നങ്ങൾ പരിഹരിക്കാൻ നടന്ന വിദ്യാഭ്യാസസമരത്തിൽ പാലേരി ദാമോദരൻ മാസ്റ്റരോടൊപ്പംനിന്ന് നേതൃത്വം നൽകി.
2004 മാർച്ചിൽ ടാഗോർപാർക്ക് സ്വകാര്യവത്കരണത്തിനെതിരെ നടന്ന 165 ദിവസം നീണ്ട സമരത്തിന്റെ നായകനായിരുന്നു.
മഞ്ചക്കൽ ബോട്ട്ഹൗസ് പാട്ടത്തിന് നൽകുന്നതിനെതിരെയും ഏറ്റവുമൊടുവിൽ മദ്യലോബിക്കെതിരെയും ശക്തമായ നടപടികളാരംഭിച്ച മുൻ റീജണൽ അഡ്മിനിസ്‌ട്രേറ്റർ ജെ.അശോക് കുമാറിനെ സ്ഥലംമാറ്റാനുള്ള സർക്കാർനടപടി പിൻവലിക്കണമെന്നാവശ്യപ്പെട് നടന്ന സമരങ്ങൾക്കും നേതൃത്വം നൽകി.
ഐ കെ കുമാരൻ മാസ്റ്റർ സ്മാരക മന്ദിരത്തിന്റെ സ്ഥാപക പ്രസിഡന്റും ഐ കെ സ്മാരക ട്രസ്റ്റ് ചെയർമാനുമായി പ്രവർത്തിച്ചു.
ദീർഘകാലമായി മാഹി ഫ്രീഡം ഫൈറ്റേഴ്സ് ഓർഗനൈസേഷൻ പ്രസിഡന്റായിരുന്നു.
കൃതികൾ "ഗ്ലോറിയസ് മാർച്ച് ടുവേർഡ്സ് ദി ഫ്രീഡം ഓഫ് ഫ്രഞ്ച് മാഹി" (ഫ്രഞ്ച് മയ്യഴിയുടെ സ്വാതന്ത്ര്യസമരത്തെക്കുറിച്ച് ) അവലംബം ↑ ↑ http://www.mathrubhumi.com/kannur/news/1505594-local_news-Mayyazhi-%E0%B4%AE%E0%B4%AF%E0%B5%8D%E0%B4%AF%E0%B4%B4%E0%B4%BF.html%5Bപ്രവർത്തിക്കാത്ത+കണ്ണി%5D
പി. ശേഷാദ്രി അയ്യർ
തിരുവിതാംകൂർ സർവകലാശാലയുടെ പ്രസിദ്ധീകരണ വിഭാഗത്തിന്റെ സൂപ്രണ്ടും    എഴുത്തുകാരനും വിവർത്തകനുമായിരുന്നു പി. ശേഷാദ്രി അയ്യർ (6 ഡിസംബർ 1891 - 29 ഓഗസ്റ്റ് 1969 ) .
ഹരിപ്പാട് സ്വദേശിയായിരുന്നു.
സംസ്കൃതവും ഗ്രീക്കുമുൾപ്പെടെ പത്തിലധികം ഭാഷകൾ ഈ പണ്ഡിതൻ കൈകാര്യം ചെയ്തിരുന്നു.
ശ്രീ ചിത്ര സെൻട്രൽ ഹിന്ദു റിലീജിയസ് ലൈബ്രറിയിൽ ക്യൂറേറ്ററായും പ്രവർത്തിച്ചു.
ഹരിപ്പാട് സ്വദേശിയായ ശേഷാദ്രി അയ്യർ ബി.എ, എം.എൽ പരീക്ഷകൾ മദ്രാസ് സർവകലാശാലയിൽ നിന്നു പാസായ ശേഷം ആദ്യം സ്കൂൾ അധ്യാപകനായും പിന്നീട് സബ് രജിസ്ട്രാറായും ഔദ്യോഗിക ജീവിതം ആരംഭിച്ചു.
വിവിധ ഭാഷകളിലെ മഹത്തായ ക്ലാസിക്കുകൾ അവയുടെ യഥാർത്ഥ ഭാഷയിൽ നേരിട്ട് പഠിക്കാനുള്ള അദ്ദേഹത്തിന്റെ ആഗ്രഹത്തിൽ നിന്നാണ് വിവിധ ഭാഷകൾ പഠിച്ചത്.
സ്വാമി വിവേകാനന്ദന്റെ എല്ലാ രചനകളും വായിക്കാൻ ബംഗാളിയും , ജ്ഞാനേശ്വരി വായിക്കാൻ മറാത്തിയും , മാർക്കസ് ഔറേലിയസിന്റെ മെഡിറ്റേഷനും  എപ്പിക് റ്റെറ്റസും  വായിക്കാൻ ഗ്രീക്കും, കാളിദാസന്റെ ശകുന്തളത്തിന്റെ ഗോഥെയുടെ വിവർത്തനം വായിക്കാൻ ജർമ്മനും, ടോൾസ്റ്റോയിയുടെ യുദ്ധവും സമാധാനവും വായിക്കാൻ റഷ്യൻ ഭാഷയും ഫ്രഞ്ച്, പോളിഷ്, ഫിനിഷ്  ഭാഷകളിലെ  മാസ്റ്റർപീസുകൾ വായിക്കാൻ അവയും പഠിച്ചു.
ബംഗാളി ഭാഷയിലുള്ള അദ്ദേഹത്തിന്റെ പ്രാവീണ്യം  സംസാരത്തിലും എഴുത്തിലും വളരെ മികച്ചതായിരുന്നു, ആ ഭാഷയിലെ അദ്ദേഹത്തിന്റെ ചാതുരിയാൽ  ബംഗാളി സദസ്സിനെ പോലും ആകർഷിക്കാൻ അദ്ദേഹത്തിന് കഴിഞ്ഞിരുന്നു.
സി. രാജഗോപാലാചാരി തന്റെ മഹാഭാരതം ബംഗാളിയിലേക്ക് വിവർത്തനം ചെയ്യാൻ അദ്ദേഹത്തെ തെരഞ്ഞെടുത്തു.
അദ്ദേഹം അത് മലയാളത്തിലേക്ക് വിവർത്തനം ചെയ്യുകയും  തമിഴിൽ നിന്ന് ഇംഗ്ലീഷിൽ വിവർത്തനം ചെയ്യാൻ രാജാജിയെ സഹായിക്കുകയും ചെയ്തു.
തിരുവിതാംകൂർ സംസ്ഥാനത്തിന്റെ അന്നത്തെ ദിവാൻ സർ സി.പി. രാമസ്വാമി അയ്യരാണ് ശേഷാദ്രിയുടെ കഴിവുകൾ തിരിച്ചറിഞ്ഞത്.
ഇത്രയും വലിയ ഭാഷാപണ്ഡിതനും പണ്ഡിതനുമായ ഒരാൾ സബ് രജിസ്ട്രാറായി ജോലി ചെയ്യുന്നെന്ന് കേട്ട്, മാർക്കസ് ഔറേലിയസിന്റെ ധ്യാനങ്ങൾ, മൊണ്ടെയ്‌നിന്റെ ഉപന്യാസങ്ങൾ, പ്ലൂട്ടാർക്കിന്റെ ജീവിതങ്ങൾ തുടങ്ങിയ ക്ലാസിക്കുകൾ മലയാളത്തിലേക്ക് വിവർത്തനം ചെയ്യാൻ ചുമതലപ്പെടുത്തി.
മാർക്കസ് ഔറേലിയസിന്റെ ധ്യാനങ്ങൾ, അറീലിയസിന്റെ ആത്മനിവേദനം എന്ന പേരിൽ പുസ്തകമാക്കി.
രാമാനുജം, ശ്രീ അരബിന്ദോ, ലോകമാന്യ എന്നിവരെക്കുറിച്ചെഴുതാനും അദ്ദേഹത്തെ ചുമതലപ്പെടുത്തി.
തുടർന്ന് തിരുവിതാംകൂർ സർവ്വകലാശാലയുടെ പ്രസിദ്ധീകരണ വകുപ്പിന്റെ സൂപ്രണ്ടായി സർ സി.പി. അദ്ദേഹത്തെ നിയമിച്ചു.
ശേഷാദ്രിയുടെ കഴിവും പാണ്ഡിത്യവും മനസിലാക്കിയ സി പി ചില ബംഗാളികളുടെ മഹത്തായ കൃതികൾ മലയാളത്തിലേക്ക് വിവർത്തനം ചെയ്യുന്നതിനായി ഏൽപ്പിച്ചു.
ന്യൂഡൽഹിയിലെ സാഹിത്യ അക്കാദമിയുമായി സഹകരിച്ച് പ്രവർത്തിച്ച അദ്ദേഹം ഹിന്ദി, മറാഠി എഴുത്തുകാരുടെ കൃതികളും ഗ്രീക്കിൽ നിന്നുള്ള പെലോപ്പോണിയൻ യുദ്ധത്തിന്റെ ചരിത്രവും മലയാളത്തിലാക്കി.
1969 ഓഗസ്റ്റിൽ ബോംബെയിൽ വച്ച് അദ്ദേഹം അന്തരിച്ചു.
കൃതികൾ അറീലിയസിന്റെ ആത്മനിവേദനം (1941 ഗ്രീക്ക് ഭാഷ)യിൽ നിന്നുള്ള തർജ്ജമ മൊണ്ടയിന്റെ ഉപന്യാസങ്ങൾ പ്ലൂട്ടാർക്കിന്റെ മഹച്ചരിതങ്ങൾ ശ്രീശങ്കരൻ സോറബും റസ്തവും - ഗദ്യനാടകം (1947) ശ്രീ ഗാന്ധിജി(1949) വ്യാസന്റെ വിരുന്ന് (1952) രാമകൃഷ്ണ ഉപനിഷത്ത് (1952 - ബംഗാളി വിവർത്തനം) ശൈവ കഥകൾ (1954) ഭഗവാൻ ബുദ്ധ -  (ഡി.ഡി. കൊസാംബിയുടെ ഈ മറാത്തി ക്ലാസിക് 1957 ൽ  കേന്ദ്ര സാഹിത്യ അക്കാദമി പുറത്തിറക്കി)) ഇതോ പരിഷ്ക്കാരം(1961) -മൈക്കിൾ മധുസൂധൻ ദത്തയുടെ (Ekei ki Bole Sabhyata? എന്ന കൃതിയുടെ പരിഭാഷ ടാഗോറിന്റെ പ്രബന്ധങ്ങൾ - ഒന്നാം ഭാഗം (1962 കേന്ദ്ര സാഹിത്യ അക്കാദമി പുറത്തിറക്കി) ശ്രീമദ് ഭഗവദ് ഗീത സന്ധ്യാവന്ദനം പെലോപ്പോണിഷ്യൻ യുദ്ധത്തിന്റെ ചരിത്രം (1963 - കേന്ദ്ര സാഹിത്യ അക്കാദമി പുറത്തിറക്കി) Spiritual Teachings of Swami Abhedananda Lights of India (1949) ആഘോരെ പ്രകാശ് (1955 - ബംഗാളി വിവർത്തനം) അവലംബം ↑ https://keralaliterature.com/malayalam-writers-%E0%B4%AE%E0%B4%B2%E0%B4%AF%E0%B4%BE%E0%B4%B3%E0%B4%82-%E0%B4%8E%E0%B4%B4%E0%B5%81%E0%B4%A4%E0%B5%8D%E0%B4%A4%E0%B5%81%E0%B4%95%E0%B4%BE%E0%B4%B0%E0%B5%8D/sheshadri-ayyar-p-%E0%B4%B6%E0%B5%87%E0%B4%B7%E0%B4%BE%E0%B4%A6%E0%B5%8D%E0%B4%B0%E0%B4%BF-%E0%B4%85%E0%B4%AF%E0%B5%8D%E0%B4%AF%E0%B4%B0%E0%B5%8D%E2%80%8D-%E0%B4%AA%E0%B4%BF/?amp=1 ↑ who is who of writers, Kendra sahitya academy ↑ https://www.exoticindiaart.com/book/details/sandhyavandanam-sanskrit-text-transliteration-word-to-word-meaning-and-translation-idk511/ ↑ https://grandham.in/language/ml/authors/63b9e309 ↑ https://books.google.co.in/books?id=8JDsBBDoMccC pg=PA107 lpg=PA107 dq=P.
+Seshadri+Iyer+and+sahitya+academy source=bl ots=ild1ScfZ-K sig=ACfU3U1ZdorKpWdjuL5_aHdHpNGaeNtE5Q hl=en sa=X ved=2ahUKEwj05r-DwYWBAxV2cmwGHZ4vBn84FBDoAXoECAIQAw#v=onepage q=P.
%20Seshadri%20Iyer%20and%20sahitya%20academy f=false ↑ https://sahitya-akademi.gov.in/publications/malayalam.pdf
പി. ശങ്കുണ്ണി മേനോൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തിരുവിതാംകൂർ ചരിത്രമെഴുതിയ ആൾ.
ജനനം ഇന്നത്തെ തൃശ്ശൂർ ജില്ലയിൽ നാട്ടികയിൽ തൃപ്രയാർ ദേശത്ത് 1815-ൽ.
മാതാപിതാക്കൾ - ബ്ലാഹയിൽ കുണ്ടുണ്ണീ നായർ, ഇച്ചിയമ്മ.
സാമാന്യ വിദ്യാഭ്യാസാനന്തരം പതിനഞ്ചാം വയസ്സിൽ ആംഗലം പഠിക്കാൻ കൊച്ചിക്കുപോയി.
പിന്നെ തലശ്ശേരിയിൽ.
1844-ൽ തിരുവിതാംകൂറിൽ കൊട്ടാരത്തിൽ ചെറിയ ഒരു ജോലിയിൽ പ്രവേശിച്ചു.
1879-ൽ ഉദ്യോഗമൊഴിഞ്ഞു.
പേഷ്കാരുദ്യോഗകാലത്ത് (110 മാസം) ഒരുദിവസം പോലും ലീവെടുത്തിട്ടില്ല.
1845-ൽ ഇടപ്പള്ളീ കൃഷ്ണത്തുവീട്ടിൽ പാർവ്വതിയമ്മയെ വിവാഹം ചെയ്തു.
തിരുവിതാംകൂർ ജഡ്ജിയെന്ന പേരിൽ പ്രശസ്തനായ കെ പി ശങ്കര മേനോനും ചരിത്രകാരനായ കെ പി പദ്മനാഭ മേനോനും മക്കളാണ്.
1880-ൽ പുത്തൻ വേനിക്കരയിൽ വച്ച് നിര്യാതനായി.
പി. ശിവശങ്കർ
പി. ശിവശങ്കർ (Born 10 August 1929) ഇന്ത്യയുടെ വിദേശകാര്യവും നിയമവും പെട്രോളിയം എന്നീ വകുപ്പുകൾ കൈകാര്യം ചെയ്ത കേന്ദ്രമന്ത്രിയായിരുന്നു.
സിക്കിമിന്റെയും കേരളത്തിന്റെയും ഗവർണ്ണറായും പ്രവർത്തിച്ചു.
10 August 1929ന്  തെലങ്കാനയിലെ ഹൈദ്രബാദ് ജില്ലയിലെ മമിഡിപള്ളിയിലാണ് പി. ശിവശങ്കർ ജനിച്ചത്.
അമ്രിത്സറിലെ ഹിന്ദു കോളെജിൽ ബി. എ. പാസ്സായി.
ഓസ്മാനിയ സർവ്വകലാശാലയിൽനിന്നും എൽ എൽ. ബി. പാസ്സൈ.
ഡോ. പി ലക്ഷ്മിഭായിയെ വിവാഹം അക്ഴിച്ചു.
ഔദ്യോഗികജിവിതം
1974-75 കാലത്ത് പി. ശിവശങ്കർ ആന്ത്രപ്രദേശ് ഹൈക്കോർട്ടിൽ ന്യായാധിപനായിരുന്നു.
1979ൽ സെക്കന്തരാബാദിൽ നിന്നും ഇന്ത്യൻ നാഷണൽ കോൺഗ്രസ്സിന്റെ പ്രതിനിധിയായി ലോക്‌സഭയിലെത്തി.
1980ൽ ഇന്ദിരാ ഗവൺമെന്റിന്റെ കാലത്ത് അദ്ദേഹം നീതി നിയമവകുപ്പു മന്ത്രിയായി.
1985ൽ ഗുജറാത്തിൽനിന്നും രാജ്യസഭയിലേയ്ക്കു രണ്ടുപ്രാവശ്യം നാമനിർദ്ദേശം ചെയ്യപ്പെട്ടു.
വിദേശകാര്യ മത്രിയും മാനവശേഷിവകുപ്പു മന്ത്രിയുമായി ആ 2 വട്ടം അദ്ദേഹം പ്രവർത്തിച്ചു.
1987 മുതൽ 1988 വരെ അദ്ദേഹം ആസൂത്രണക്കമ്മീഷന്റെ ഡപ്യൂട്ടി ചെയർമാൻ ആയി.
1988 മുതൽ 1989 വരെ രാജ്യസഭാ അദ്ധ്യക്ഷനായി.
1989 മുതൽ 1991 വരെ രാജ്യസഭയിലെ പ്രതിപക്ഷനേതാവായി.
21 September 1994ൽ സിക്കിമിന്റെ ഗവർണ്ണറായി.
11 November 1995 വരെ അതു തുടർന്നു.
1995 മുതൽ 1996 വരെ കേരളത്തിന്റെ ഗവർണ്ണറുമായി.
He also was Governor of Kerala from 1995 to 1996.
2004ൽ കോൺഗ്രസ്സുമായി അഭിപ്രായവ്യത്യാസമുണ്ടായതിനാൽ ആ പാർട്ടി വിട്ട് ചിരഞ്ജീവിയുടെ പ്രജാ രാജ്യ പാർട്ടിയിൽ ചേർന്നു.
എന്നാൽ 2011ൽ പ്രജാ രാജ്യ പാർട്ടി കോൺഗ്രസ്സിൽ ലയിച്ചു.
പി. ശ്രീകുമാർ ഇംഗ്ലീഷ് വിലാസം https://ml.wikipedia.org/wiki/P.
_Sreekumar
പി. ശ്രീകുമാർ, ഭാഷാശാസ്ത്രജ്ഞൻ.
2010 ലെ കേരള സാഹിത്യ അക്കാദമി ഭാഷാശാസ്ത്രം,വ്യാകരണം,ശാസ്ത്രപഠനം എന്നീ മേഖലകളിലെ മികച്ച ഗ്രന്ഥത്തിനു നൽകുന്ന ഐ.സി. ചാക്കോ എൻഡോവ്മെന്റ് അവാർഡ്   നേടിയ എഴുത്തുകാരനാണ് പി. ശ്രീകുമാർ . 'അധ്വാനം, ഭാഷ, വിമോചനം ' എന്ന കൃതിക്കായിരുന്നു പുരസ്കാരം.
ദ്രാവിഡ സർവകലാശാലയിൽ അസിസ്റ്റൻറ് പ്രൊഫസറാണ് കൃതികൾ അധ്വാനം, ഭാഷ, വിമോചനം പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2010 യുവഭാഷാശാസ്ത്രജ്ഞനുള്ള സുശീല പി ഉപാധ്യായ പുരസ്കാരം (2017) അവലംബം ↑
ബിഗ് ബിയർ ലേക്ക് ഇംഗ്ലീഷ് വിലാസം https://ml.wikipedia.org/wiki/Big_Bear_Lake
ബിഗ് ബിയർ ലേക്ക് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർണാർഡിനോ കൗണ്ടി യിലുള്ള ഒരു ചെറിയ നഗരമാണ്.
ഇതു സ്ഥിതിചെയ്യുന്നത് സാൻ ബർനാർഡിനോ മലനിരകളിൽ , ബിഗ് ബിയർ തടാകത്തിൻറെ തെക്കൻതീരത്തിനു സമാന്തരമായി സാൻ ബർനാർഡിനോ ദേശീയ വനത്താ ൽ വലയം ചെയ്താണ്.
സാൻ ബർണാർഡിനോ നഗരത്തിന് ഏകദേശം 25 മൈൽ (40 കിലോമീറ്റർ) വടക്കു കിഴക്കായും ഏകീകരിക്കപ്പെടാത്ത പട്ടണമായ ബിഗ് ബിയർ സിറ്റി യ്ക്ക് തൊട്ടു പടിഞ്ഞാറുമായിട്ടാണു സ്ഥിതിചെയ്യുന്നത്.
2000 ലെ യു.എസ്. സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 5,438 ആയിരുന്നത് 2010 ലെ സെൻസസ് പ്രകാരം 5,019 പേരായി കുറഞ്ഞിരുന്നു.
വർഷം മുഴുവനും വിനോദസഞ്ചാരികളുടെ തിരക്കുള്ള  റിസോർട്ട് കേന്ദ്രമായതിനാൽ, ഗ്രേറ്റ് ബിഗ് ബിയർ താഴ്വരയിൽ സന്ദർശിക്കുകയോ താമസിക്കുകയോ ചെയ്യുന്ന ആളുകളുടെ യഥാർത്ഥ എണ്ണം ഓരോ വർഷങ്ങളിലേയും വാരാന്ത്യങ്ങളിൽ 100,000-ത്തിലധികം വരെയുണ്ടാകുമെന്നു കണക്കാക്കിയിരിക്കുന്നു.
ബെഞ്ചമിൻ വിൽസണും അദ്ദേഹത്തിൻറെ സംഘവും ഈ പ്രദേശത്ത് പര്യവേക്ഷണത്തിനായി എത്തിച്ചേരുന്നതിന് ഏകദേശം 2,000 വർഷങ്ങൾക്കുമുമ്പുതന്നെ തദ്ദേശീയ സെറാനോ ഇൻഡ്യാക്കാർ ഈ പ്രദേശത്തു വസിച്ചിരുന്നു.
ബിഗ് ബിയർ ലേക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 34°14′29″N 116°54′12″W (34.241295, −116.903289) ആണ്.
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 6.5 ചതുരശ്ര മൈൽ (17 കി.മീ 2 ) ആണ്.
ഇതിൽ 6.3 ചതുരശ്ര മൈൽ (16 കി.മീ 2 ) കരഭൂമിയും ബാക്കി 0.2 ചതുരശ്ര മൈൽ (0.52 കി.മീ 2 ) 2.88 ശതമാനവും ഭാഗം വെള്ളവുമാണ്.
സാൻ ബർനാർഡിനോ നഗരത്തിന് 25 മൈൽ (40 കിലോമീറ്റർ) വടക്കുകിഴക്കായും ബിഗ് ബിയർ സിറ്റിയ്ക്ക് തൊട്ടു പടിഞ്ഞാറുമായിട്ടാണ് ഈ ചെറു നഗരം നിലനിൽക്കുന്നത്.
നാഷണൽ വെതർ സർവീസിൻറെ കണക്കുകളനുസരിച്ച്, ബിഗ് ബിയർ ലേക്കിലെ ഏറ്റവും ചൂടുകൂടിയ മാസം ജൂലൈ മാസമാണ്, ഈ ദിവസങ്ങളിലെ ശരാശരി താപനില 64.7 ° F (18.2 ° C) ആണ്.
ജനുവരിയാണ് ഏറ്റവും കൂടുതൽ തണുപ്പ് അനുഭവപ്പെടാറുള്ളത് ശരാശരി താപനില ഈ സമയത്ത് 34.1 ° F (1.2 ° C) ആണ്.
ഓരോ വർഷവും ശരാശരി 1.7 ദിവസങ്ങൾ വീതം 90 ° F (32 ° C) അല്ലെങ്കിൽ അതിൽ കൂടുതലായോ ഉള്ള താപനില ആയിരിക്കാം.
ഓരോ മാസവും തണുത്തുറയുന്ന താപനിലയും സംഭവിക്കുന്നു.
ഓരോ വർഷവും ശരാശരി 186 ദിവസങ്ങളിൽ, ഏകദേശം സെപ്റ്റംബർ 24 നും ജൂണ് 4 നുമിടിയിലാണ് ഇങ്ങനെ സംഭവിക്കാറുള്ളത്.
1960 ൽ  രേഖപ്പെടുത്താൻ തുടങ്ങിയ താപനിലയുടെ കണക്കുകൾ പ്രകാരം ഏറ്റവും കൂടിയ താപനില 94 ° F (34 ° C) ആണ്.
1998 ജൂലൈ 15 നാണ് ഇത് അവസാനമായി രേഖപ്പെടുത്തിയത്.
ഏറ്റവും കുറഞ്ഞ താപനില 1979 ജനുവരി 29 നു രേഖപ്പെടുത്തപ്പെട്ട  -25 ° F (-32 ° C) ആണ്.
ബിഗ് ബെന്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Big_Bend_National_Park
അമേരിക്കയിലെ ടെക്സസിൽ മെക്സിക്കൊ അതിർത്തിയോട് ചേർന്ന് സ്ഥിതിചെയ്യുന്ന ഒരു ദേശീയോദ്യാനമാണ് ബിഗ് ബെന്റ് ദേശീയോദ്യാനം (ഇംഗ്ലീഷ്: Big Bend National Park ).
1,200-ൽ അധികം ഇനം സസ്യങ്ങൾ, 450ലധികം ഇനം പക്ഷികൾ, 56 സ്പീഷീസ് ഉരഗങ്ങൾ, 75 സ്പീഷിസ് സസ്തനികൾ എന്നിവയെ ഇവിടെ കണ്ടുവരുന്നു.
801,163 acres (324,219 ha) ആണ് ഈ ദേശീയോദ്യാനത്തിന്റെ വിസ്തൃതി.
ക്രിറ്റേഷ്യസ് , സീനോസോയിക് കാലഘട്ടങ്ങളിലെ ഫോസിലുകൾ ഇവിടെനിന്നും കണ്ടെത്തിയിട്ടുണ്ട്.
ഭൂമിശാസ്ത്രം സസ്യജന്തുജാലം ബിഗ് ബെന്റ് ദേശീയോദ്യാനത്തിലെ ജവേലിന എന്നയിനം കാട്ടുപന്നി
ദേശീയോദ്യാനത്തിന്റെ ഭൂരിഭാഗവും മരുഭൂമിയാണെങ്കിലും, നിരവധി സസ്യവർഗ്ഗങ്ങൾ ഇവിടെ കാണപ്പെടുന്നുണ്ട്.
ഇവിടെ കാണപ്പെടുന്ന 1,200 സസ്യ സ്പീഷീസുകളിൽ 60 എണ്ണം കള്ളിച്ചെടി ഇനങ്ങളാണ്, over 600 ലധികം ഇനം കശേരുകികളും, ഏകദേശം 3,600 ഷഡ്പദ ഇനങ്ങളും ഇവിടെ അധിവസിക്കുന്നു.
വൈവിധ്യമാർന്ന ഭൂപ്രകൃതിയാണ് ഇവിടത്തെ ഈ ജൈവവൈവിധ്യത്തിനും കാരണം.
ഉഷ്ണ മരുഭൂമികൾ, ഹിമം മൂടികിടക്കുന്ന പർവ്വതങ്ങൾ, ഫലഭൂയിഷ്ടമായ നദീതടങ്ങൾ എന്നിവ വിവിധ ജീവിവർഗ്ഗങ്ങൾക്ക് വാസസ്ഥാനമാകുന്നു.
മരുപ്രദേശത്ത് വസിക്കുന്ന മൃഗങ്ങളിൽ മിക്കവയേയും പകൽ സമയത്ത് കാണാൻ സാധിക്കാറില്ല.
രാത്രികാലങ്ങളിലാണ് ഇവ ഭക്ഷണത്തിനും മറ്റുമായി പുറത്തിറങ്ങുന്നത്.
പ്യൂമകളെയും ( Puma concolor ) ഈ ദേശീയോദ്യനത്തിൽ കണ്ടെത്തിയിട്ടുണ്ട്.
എന്നിരിക്കിലും, കണക്കുകൾ പ്രകാരം ഇവിടെ വെറും രണ്ട് ഡസനോളം പ്യൂമകൾ മാത്രമേ വസിക്കുന്നുള്ളു.
ചിത്രശാല Balanced Rock in Big Bend Santa Elena Canyon Pink lupine mingling with bluebonnets Emory Peak's summit, the highest point in Big Bend National Park Ocotillo Looking at the sunset behind the hills from Boquillas Canyon Casa Grande (Spanish for "big house"), an iconic rock formation Canyon walls viewed from The Window hiking trail Lizard blending in with a rock formation White-tailed deer near a hiking trail Boquillas canyon trail during an incoming lightning storm.
അവലംബം 1 2 ↑ ↑ ↑ പുറത്തേക്കുള്ള കണ്ണികൾ ബിഗ് ബെന്റ് ദേശീയോദ്യാനം വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് Big Bend National Park website Big Bend National Park map (568 KB PDF file) Extensive travel information at American Southwest 10 Less-Traveled National Parks ( Archived 2009-10-28 at the Wayback Machine . 2009-10-31) South and West Texas, a National Park Service Discover Our Shared Heritage Travel Itinerary Hike Journal of a trip into the Chisos Mountains includes pictures Castolon: A Meeting Place of Two Cultures,a National Park Service Teaching with Historic Places (TwHP) lesson plan Archived 2008-06-01 at the Wayback Machine .
Big Bend collection guide, Walter Geology Library, The University of Texas at Austin Big Bend Overflight 1 Big Bend Overflight 2 "Big Bend National Park" 1940s promotional film for the park, possibly produced by the National Park Service BigBendChat Online forum for Big Bend discussion
ബിഗ് ബിയർ തടാകം ഇംഗ്ലീഷ് വിലാസം https://ml.wikipedia.org/wiki/Big_Bear_Lake
ബിഗ് ബിയർ തടാകം , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർണാർഡിനോ കൗണ്ടിയിലെ സാൻ ബർനാർഡിനോ മലനിരകളിൽ ആണ് സ്ഥിതിചെയ്യുന്നത്.
കിഴക്ക് ലോസ് ആഞ്ചെലെസിൽ നിന്നും 160 കിലോമീറ്റർ അകലത്തിൽ സാൻ ബർനാർഡിനോ ദേശീയ വനത്താൽ വലയം ചെയ്യപ്പെട്ടാണ് ഈ തടാകം സ്ഥിതിചെയ്യുന്നത്.
ബിഗ് ബിയർ തടാകത്തിനരികിലൂടെ ഹൈലാൻഡിൽ നിന്നുള്ള ദേശീയപാത 330, റെഡ്ലാൻഡിൽ നിന്നുള്ള ദേശീയപാത 38, വിക്ടർവില്ലയിൽ നിന്നുള്ള ദേശീയപാത 18, സാൻ ബർണാർഡിനോയിൽ നിന്നുള്ള ദേശീയപാത 18 എന്നീ നാലു ദേശീയപാതകൾ കടന്നു പോകുന്നുണ്ട്.
നാഷണൽ വെതർ സർവീസിന്റെ കണക്കുകളനുസരിച്ച്, ബിഗ് ബിയർ തടാകമേഖലയിലെ ഏറ്റവും ചൂടു കൂടിയ മാസം ജൂലൈ മാസമാണ്, ഈ ദിവസങ്ങളിലെ ശരാശരി താപനില 64.7 ° F (18.2 ° C) ആണ്.
ജനുവരിയിലാണ് ഏറ്റവും കൂടുതൽ തണുപ്പ് അനുഭവപ്പെടാറുള്ളത്.
34.1 ° F (1.2 ° C) ആണ് ഈ സമയത്തെ ശരാശരി താപനില.
ഓരോ മാസവും ജലം തണുത്തുറയുന്ന താപനിലയും സംഭവിക്കുന്നു.
ഓരോ വർഷവും ശരാശരി 186 ദിവസങ്ങളിൽ, ഏകദേശം സെപ്റ്റംബർ 24 നും ജൂണ് 4 നുമിടയിലാണ് ഇങ്ങനെ സംഭവിക്കാറുള്ളത്.
1960- ൽ രേഖപ്പെടുത്താൻ തുടങ്ങിയ താപനിലയുടെ കണക്കുകൾ പ്രകാരം ഏറ്റവും കൂടിയ താപനില 94 ° F (34 ° C) ആണ്.
ഏറ്റവും കുറഞ്ഞ താപനില 1979 ജനുവരി 29 നു രേഖപ്പെടുത്തിയ -25 ° F (-32 ° C) ആണ്.
ഈ പ്രദേശത്ത് ഏകദേശം 2,500 വർഷങ്ങൾക്കുമുമ്പുതന്നെ തദ്ദേശീയ സെറാനോ ഇൻഡ്യാക്കാർ വസിച്ചിരുന്നു.
അവർ ഈ പ്രദേശത്തെ യുഹാവിയത് എന്നാണ് വിശേഷിപ്പിച്ചിരുന്നത്.
യുഹാവിയത് എന്നാൽ പൈൻ പ്ലേസ് എന്നാണർത്ഥമാക്കുന്നത്.
ശുദ്ധജല ഉറവിടമായ ഈ തടാകത്തിനുചുറ്റും സെറാനോ ഇൻഡ്യാക്കാർ ചെറു ഗ്രാമങ്ങളുണ്ടാക്കി 10-30 കുടിലുകൾ നിർമ്മിച്ച് ചെറു പഴങ്ങൾ, പരിപ്പുവർഗ്ഗങ്ങൾ, ധാന്യങ്ങൾ, കിഴങ്ങുവർഗ്ഗങ്ങൾ മുതലായവ കൃഷി ചെയ്ത് വിളവെടുപ്പുകാലം ആഘോഷമാക്കിത്തീർത്തിരുന്നു.
സെറാനോ വംശജരുടെ പൂർവ്വികർ കാഴ്ചയിൽ ചാരനിറത്തിലുള്ള കരടികളുടെ പ്രതീതി ജനിപ്പിച്ചിരുന്നതിനാൽ അവർ മാംസാഹാരം ഭക്ഷിയ്ക്കുകയോ, മൃഗങ്ങളുടെ രോമങ്ങൾ കൊണ്ട് നിർമ്മിച്ച വസ്ത്രങ്ങൾ ധരിക്കാറും ഇല്ലായിരുന്നു.
ബിഗ് ബിയർ തടാകത്തെ ആദ്യമായി കണ്ടെത്തിയത് യൂറോപ്യൻ സഞ്ചാരിയായിരുന്ന ബെഞ്ചമിൻ വിൽസൺ ആയിരുന്നു.
കാലിഫോർണിയയിലേക്ക് സഞ്ചരിക്കുന്നതിനിടയിൽ മെക്സികോവിലെ ആൾട്ട കാലിഫോർണിയ പ്രദേശത്തെക്കുറിച്ചുള്ള അന്വേഷണത്തിലാണ് ഈ തടാകത്തെ അദ്ദേഹം കണ്ടെത്തിയത്.
അവലംബം പുറത്തേയ്ക്കുള്ള കണ്ണികൾ Big Bear Lake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബിഗ് ബോസ് ഇംഗ്ലീഷ് വിലാസം https://ml.wikipedia.org/wiki/Bigg_Boss_(Indian_TV_Series)
ഡച്ച് റിയാലിറ്റി ഷോ ബിഗ് ബ്രദറിനെ അടിസ്ഥാനമാക്കിയുള്ള ഒരു ഇന്ത്യൻ റിയാലിറ്റി ഷോ ഫ്രാഞ്ചൈസിയാണ് ബിഗ് ബോസ് .
Viacom18 , Disney Star Networks എന്നിവയിലൂടെ എൻഡെമോൾ ഷൈൻ ഇന്ത്യ (ഇപ്പോൾ ബനിജയ്‌യുമായി ലയിപ്പിച്ചിരിക്കുന്നു) ആണ് ഇത് നിർമ്മിക്കുന്നത്തുടർന്ന്, ഷോയുടെ വിവിധ പതിപ്പുകൾ OTT പ്ലാറ്റ്‌ഫോമുകളായ Voot , JioCinema , Disney+ Hotstar എന്നിവയിലൂടെ 24/7 ലൈവ് സ്‌ട്രീമിലൂടെ അന്താരാഷ്ട്രതലത്തിൽ ലഭ്യമാക്കി.
ഇന്ത്യൻ ഉപഭൂഖണ്ഡത്തിൽ സംസാരിക്കുന്ന വിവിധ ഭാഷകളിൽ ഷോയുടെ ഏഴ് പതിപ്പുകൾ ഉണ്ടായിട്ടുണ്ട്.
ഫ്രാഞ്ചൈസിയുടെ ആദ്യ ഷോ ഹിന്ദിയിലെ ബിഗ് ബോസ് ആയിരുന്നു , അത് 2006 ൽ സോണി ടിവിയിലൂടെ അരങ്ങേറി , സീസൺ രണ്ട് മുതൽ അത് കളേഴ്സ് ടിവിയിലേക്ക് മാറുകയും തുടരുകയും ചെയ്യുന്നു .
2013-ൽ, ഫ്രാഞ്ചൈസി കന്നഡയിൽ കളേഴ്‌സ് കന്നഡയിലൂടെയും ബംഗാളിയിലൂടെ ETV ബംഗ്ലാവിലൂടെയും സാന്നിധ്യം വിപുലീകരിച്ചു , പിന്നീട് കളേഴ്‌സ് ബംഗ്ലാ എന്ന് പുനർനാമകരണം ചെയ്യപ്പെട്ടു .
2017 ൽ തമിഴിൽ സ്റ്റാർ വിജയിലൂടെയും തെലുങ്കിൽ സ്റ്റാർ മായിലൂടെയും സാന്നിദ്ധ്യം വ്യാപിപ്പിച്ചു .
2018 - ൽ കളേഴ്‌സ് മറാഠിയിലൂടെ മറാത്തിയിലേക്കും ഏഷ്യാനെറ്റിലൂടെ മലയാളത്തിലേക്കും കടന്നു .
പ്രാരംഭ സീസണുകളിൽ സെലിബ്രിറ്റികളെ മാത്രമേ ഹൗസ്‌മേറ്റായി തിരഞ്ഞെടുത്തിരുന്നുള്ളൂവെങ്കിലും, ഷോയുടെ ഹിന്ദി , കന്നഡ , തെലുങ്ക് , മലയാളം പതിപ്പുകളുടെ ഏറ്റവും പുതിയ സീസണുകളിൽ പൊതുജനങ്ങളിൽ നിന്നുള്ള അംഗങ്ങളെ ഷോയിൽ ഉൾപ്പെടുത്തിയിട്ടുണ്ട്.
പരിപാടിയുടെ നിയമാവലികൾ
വിവിധ മേഖലകളിലുള്ള പ്രശസ്തരായ പന്ത്രണ്ടോളം വ്യക്തികളെ ഒരു ഒരു വീട്ടിൽ 3 മാസത്തോളം താമസിപ്പിക്കുന്നു.
ഈ വീടിനെയാണ് ബിഗ് ബോസിൻറെ വീട് എന്ന് പറയുന്നത്.
ഈ വീട്ടിൽ എല്ലായിടത്തും ( കുളിമുറിയും, മൂത്രപ്പുരയും ഒഴികെ ) ക്യാമറകൾ ഘടിപ്പിച്ചിട്ടുണ്ടാകും.
മത്സരാർത്ഥികളുടെ ഓരോരോ ചലനങ്ങളും ഇതിൽ പകർത്തിയതിനു ശേഷം ഇത് ടി വിയിൽ പ്രദർശിപ്പിക്കുന്നു.
ബിഗ് ബോസ് എന്നത് ശബ്ദം മാത്രമുള്ള ഒരു സാങ്കല്പിക കഥാപാത്രമാണ്.
ബിഗ് ബോസ് ആവശ്യപ്പെടുന്ന രീതിയിലും, ബിഗ് ബോസിൻറെ നിയമപരിധിക്കുള്ളിലുമാണ് മത്സരാർത്ഥികൾ താമസിക്കേണത്.
മത്സരാർത്ഥിക്ക് വേണ്ടുന്ന ഭക്ഷണം നിർമ്മിക്കുന്നതിനുള്ള സാധനങ്ങളും മറ്റും ബിഗ് ബോസ് നൽകുന്നു.
മത്സരാർത്ഥികൾ ഓരോരുത്തരും അവരവർക്ക് വേണ്ടുന്ന ഭക്ഷണം സ്വയം പാകം ചെയ്ത് കഴിക്കുകയും, വസ്ത്രങ്ങൾ സ്വയം കഴുകുകയും വേണം.
ബിഗ് ബോസ് ആഴ്ചതോറും വ്യതസ്തങ്ങളായ നിരവധി ജോലികൾ മത്സരാർത്ഥികൾക്ക് നൽകുകയും ഈ ജോലികൾ വൃത്തിയായും, നിശ്ചിത സമയപരിധിക്കുള്ളിലും മത്സരാർത്ഥികൾ ചെയ്ത് തീർക്കണം.
ബിഗ് ബോസിൻറെ നിയമങ്ങൾ ലംഘിക്കുന്നവർക്കുള്ള തക്കതായ ശിക്ഷയും ബിഗ് ബോസ് വിധിക്കുന്നതായിരുക്കും.
ഓരോ ആഴ്ചയുടെയും അവസാനം ഒരു മത്സരാർത്ഥിയെ വോട്ടെടുപ്പിലൂടെ പുറത്താക്കുന്നു.
ഇതിനു വേണ്ടി മത്സരാർത്ഥികൾ തന്നെ പുറത്താക്കേണ്ട വ്യക്തിയെ നാമനിർദ്ദേശം ചെയ്യുകയും നാമനിർദ്ദേശം ചെയ്യപ്പെട്ടവർക്ക് വേണ്ടി പ്രേക്ഷകർ മൊബൈൽ സന്ദേശം വഴി വോട്ട് ചെയ്യുകയും വേണം.
കൂടുതൽ വോട്ട് ലഭിച്ച മത്സരാർത്ഥിയെ വീട്ടിൽ (മത്സരത്തിൽ) നിലനിർത്തുകയും, കുറഞ്ഞ വോട്ട് ലഭിച്ച മത്സരാർത്ഥിയെ പുറത്താക്കുകയും ചെയ്യുന്നു.
ഇങ്ങനെ അവസാനം വരെ പുറത്താവാതെ നിൽക്കുന്ന മത്സരാർത്ഥിയാണ് വിജയിയാവുന്നത്.
വിജയിച്ച വ്യക്തിക്ക് വലിയ തുക സമ്മാനമയി നൽകുകയും ചെയ്യുന്നു.
അവലംബം ബിഗ് ബോസിലെ നിയമാവലികൾ Archived 2008-12-23 at the Wayback Machine .
പുറത്തേക്കുള്ള കണ്ണികൾ ബിഗ് ബോസ് രണ്ടാം ഭാഗത്തിൻറെ ഔദ്യോഗിക വെബ് സൈറ്റ് Archived 2009-01-01 at the Wayback Machine .
Bigg Boss 2 കളേഴ്സ് ചാനലിൽ Archived 2008-12-27 at the Wayback Machine . '' ബിഗ് ബോസ് ആദ്യഭാഗത്തിൻറെ ഔദ്യോഗിക വെബ് സൈറ്റ് Archived 2008-12-30 at the Wayback Machine .
രണ്ടാം ഭാഗത്തിലെ വിജയി Archived 2008-12-30 at the Wayback Machine .
ബിഗ് ഫ്രോഗ് മൗണ്ടൻ
ബിഗ് ഫ്രോഗ് മൗണ്ടൻ പ്രധാനമായും യു.എസിലെ ടെന്നസി സംസ്ഥാനത്തിൻറ തെക്കുകിഴക്കൻ മേഖലയിൽ, ചെറോക്കി ദേശീയ വനത്തിനുള്ളിലായി , ബിഗ് ഫ്രോഗ് വന്യതയിൽ സ്ഥിതി ചെയ്യുന്ന ഒരു പർവതമാണ്.
അപ്പലാച്ചിയൻ പർവതനിരകളുടെ ഭാഗമായ ബ്ലൂ റിഡ്ജ് മലനിരകളുടെ പരിധിയിലാണ് ഇത് സ്ഥിതി ചെയ്യുന്നത്.
ഏകദേശം 4,224 അടി (1,287 മീറ്റർ) ഉയരമുള്ള ഇതിന് പടിഞ്ഞാറ്, ടെക്സസിലെ ബിഗ് ബെൻഡ് അല്ലെങ്കിൽ സൗത്ത് ഡക്കോട്ടയിലെ ബ്ലാക്ക് ഹിൽസ് വരെയുള്ള ഭാഗത്തായി ഉന്നത മേഖലകളൊന്നുംതന്നെയില്ല.
ബിഗ് ഫ്രോഗ് പർവതത്തിന്റെ ഉച്ചകോടി ഉൾപ്പെടെയുള്ള ഭൂരിഭാഗം പ്രദേശങ്ങളും ടെന്നസിയിലെ പോൾക്ക് കൗണ്ടിയിൽ സ്ഥിതിചെയ്യുന്നതും ആ കൗണ്ടിയിലെതന്നെ ഏറ്റവും ഉയരമുള്ള സ്ഥലവുമാണ്.
കൊടുമുടിയുടെ തെക്ക് ഭാഗത്തുള്ള പർവതത്തിന്റെ ഒരു ഭാഗം ജോർജിയയിലെ ഫാനിൻ കൗണ്ടിയിൽ സ്ഥിതിചെയ്യുന്നു.
ടെന്നസി, കൂസ തടങ്ങൾക്കിടയിലുള്ള വിഭജന രേഖയിലാണ് ഇത് സ്ഥിതി ചെയ്യുന്നത്.
ട്രയലുകളുടെ ഒരു ശൃംഖല ഇവിടെത്തുന്ന കാൽനടയാത്രക്കാരെ പർവതത്തെ പര്യവേക്ഷണം ചെയ്യാൻ അനുവദിക്കുന്നു.
ചിലരുടെ അഭിപ്രായത്തിൽ, രൂപരേഖയിൽ ഒരു തവളയ്ക്കു സമാനമായി കാണപ്പെടുന്നതിനാൽ അത് ഒരു വ്യതിരിക്തമായ പേര് നേടുന്നു.
"കൊഹുട്ട" എന്ന പ്രാദേശിക സ്ഥലനാമം "വലിയ തവള" എന്നർത്ഥമുള്ള ചെറോക്കി പദത്തിൽ നിന്നാണ് ഉരുത്തിരിഞ്ഞതെന്നും അനുമാനിക്കപ്പെടുന്നു.
ബിഗ് ബക്ക് ബണ്ണി ഇംഗ്ലീഷ് വിലാസം https://ml.wikipedia.org/wiki/Big_Buck_Bunny
ബ്ലെൻഡർ ഫൗണ്ടേഷന്റെ ഭാഗമായ ബ്ലെൻഡർ ഇൻസ്റ്റിറ്റ്യൂട്ട് നിർമിച്ച ഒരു ഹ്രസ്വ കംപ്യൂട്ടർ അനിമേറ്റഡ് ചലച്ചിത്രമാണ് ബിഗ് ബക്ക് ബണ്ണി .
ഫൗണ്ടേഷൻ മുമ്പ് പുറത്തിറക്കിയ ചിത്രമായ എലിഫന്റ്സ് ഡ്രീം പോലെത്തന്നെ പൂർണമായും സ്വതന്ത്ര സോഫ്റ്റ്‌വേർ ഉപയോഗിച്ച് നിർമിച്ച ഒരു ചിത്രമാണിത്.
2007 ഒക്ടോബറിൽ നിർമ്മാണമാരംഭിച്ച ചിത്രം 2008 ഏപ്രിൽ 10-ന് ആംസ്റ്റർഡാമിലെ ആദ്യപ്രദർശനത്തിലൂടെ ഔദ്യോഗികമായി പുറത്തിറങ്ങി.
2008 മെയ് 30 മുതൽ ചിത്രവും അനുബന്ധ ഫയലുകളും ഇന്റർനെറ്റിൽ സൗജന്യമായി ലഭ്യമായി.
ഈ ചിത്രത്തിന്റെ തുടർച്ചയായി 2008 ഓഗസ്റ്റിൽ യോ ഫ്രാങ്കി!
എന്ന സ്വതന്ത്ര കമ്പ്യൂട്ടർ കളി പുറത്തിറങ്ങി.
ഒരു ദിവസം ഉറക്കമുണരുന്ന ബണ്ണി എന്ന മുയൽ ഫ്രാങ്ക്, റിങ്കി, ഗ്യാമറ എന്ന മൂന്നു ജന്തുക്കളെ കണ്ടു മുട്ടുന്നു.
ഇവ മറ്റു ചെറിയ ജീവികളെ പഴങ്ങളും കല്ലുകളും മറ്റുമെറിഞ്ഞ് ദ്രോഹിക്കുകയായിരുന്നു.
തന്റെ മുൻപിൽ വച്ചു രണ്ടു ശലഭങ്ങളെ കൊല്ലുകയും ബണ്ണിയെ പഴങ്ങളെടുത്തെറിഞ്ഞ് ദ്രോഹിക്കുകയും ചെയ്ത ഇവരോട് പ്രതികാരം വീട്ടുന്നതായാണു് കഥ.
ചലച്ചിത്രം ബിഗ് ബക്ക് ബണ്ണി (2008).
10 മിനിട്ട്, 35 സെക്കന്റ്.
അവലംബം ↑ ↑ ↑ പുറത്തേക്കുള്ള കണ്ണികൾ Big Buck Bunny എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക താൾ Archived 2008-07-08 at the Wayback Machine .
Big Buck Bunny ഇന്റർനെറ്റ് മൂവി ഡാറ്റാബേസിൽ Big Buck Bunny ഒദ്യോഗിക ഡൌൺലോഡ് താൾ Archived 2011-03-04 at the Wayback Machine .
ചലച്ചിത്ര ട്രെയ്ലർ Archived 2008-05-15 at the Wayback Machine .
ബിഗ് ബി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Big_B_(film)
അമൽ നീരദ് സംവിധാനം ചെയ്ത മലയാളചലച്ചിത്രമാണ്‌ ബിഗ്‌ ബി .
2007 ഏപ്രിലിൽ പുറത്തിറങ്ങിയ ഈ ചിത്രത്തിലെ നായകൻ മമ്മൂട്ടിയാണ്‌.
2005-ൽ പുറത്തിറങ്ങിയ ഹോളിവുഡ്‌ ചിത്രമായ ഫോർ ബ്രദേഴ്സിനെ ആധാരമാക്കി ഒരുക്കിയിരിക്കുന്ന ബിഗ് ബി, ബോളിവുഡ്‌ ചിത്രങ്ങളോട്‌ കിടപിടിക്കുന്ന സാങ്കേതികത്തികവുകൊണ്ട് ശ്രദ്ധിക്കപ്പെട്ടു.
ചിത്രത്തിന്റെ രണ്ടാം ഭാഗം ബിലാൽ എന്ന പേരിൽ ചിത്രീകരണം ആരംഭിക്കുമെന്ന് അണിയറ പ്രവർത്തകർ പ്രഖ്യാപിച്ചു.
കൊച്ചിയിലെ സാമൂഹ്യ പ്രവർത്തകയായ മേരി ടീച്ചർ എന്ന്‌ അറിയപ്പെടുന്ന മേരി ജോൺ കുരിശിങ്കലിന്റെ( നഫീസ അലി ) കൊലപാതകത്തോടെയാണ്‌ കഥ ആരംഭിക്കുന്നത്‌.
മേരി ടീച്ചർ ദത്തെടുത്ത്‌ വളർത്തിയ നാലു മക്കൾ അവരുടെ സംസ്കാരച്ചടങ്ങിനായി എത്തുന്നു.
കൊച്ചിയിൽ കൂലിത്തല്ലും ഗുണ്ടായിസവുമായി നടന്ന ബിലാൽ(മമ്മൂട്ടി) ആണ്‌ മൂത്ത മകൻ.
മറ്റൊരു ഗുണ്ടയെ കൊലപ്പെടുത്തിയതിനെ തുടർന്ന്‌ ബിലാലും മേരി ടീച്ചറും തമ്മിൽ അകന്നു.
രണ്ടാമനായ എഡ്ഡി(മനോജ്‌ കെ. ജയൻ) ആണ്‌ മേരി ടീച്ചറെ സംരക്ഷിക്കുന്നത്‌.
എഡ്ഡിക്ക്‌ ഭാര്യയും(ലെന) രണ്ടു കുട്ടികളുമുണ്ട്‌.
റസ്റ്റോറൻറ് നടത്തിയാണ്‌ എഡ്ഡി ഉപജീവനത്തിന്‌ വഴി തേടുന്നത്‌.
മൂന്നാമത്തിയാൾ മുരുഗൻ(ബാല)സിനിമയിൽ അസിസ്റ്റൻറ് സ്റ്റണ്ട്‌ ഡയറക്ടറായി പ്രവർത്തിക്കുന്നു.
ഏറ്റവും ഇളയ മകൻ ബിജോ(സുമിത്‌ നവൽ) ബാംഗ്ളൂരിൽ വിദ്യാർത്ഥിയാണ്‌.
അമ്മയുടെ കൊലപാതകിയെ കണ്ടെത്താൻ സഹോദരൻമാർ നടത്തുന്ന നീക്കത്തിലൂടെയാണ്‌ കഥ പുരോഗമിക്കുന്നത്‌.
അഭിനയിച്ചവർ മമ്മൂട്ടി – ബിലാൽ ജോൺ കുരിശിങ്കൽ നഫീസ അലി – മേരി ജോൺ കുരിശിങ്കൽ (മേരി ടീച്ചർ) മനോജ് കെ. ജയൻ – എഡ്ഡി ജോൺ കുരിശിങ്കൽ ബാല – മുരുഗൻ ജോൺ കുരിശിങ്കൽ സുമിത് നവൽ – ബിജോ ജോൺ കുരിശിങ്കൽ മംമ്ത മോഹൻദാസ് – റിമി പശുപതി – അസി.
കമ്മിഷണർ ബാലാജി ശക്തിവേൽ വിജയരാഘവൻ – സർക്കിൾ ഇൻസ്‌പെക്ടർ ജോർജ്ജ് ഷെർവീർ വകിൽ – 'സായിപ്പ്' ടോണി രമേഷ് വർമ – മേയർ ഇന്നസെന്റ് – ടോമി പാറേക്കാടൻ മണിയൻപിള്ള രാജു – ഡോ. വേണു ലെന – സെലീന വിനായകൻ‍ – 'പാണ്ടി' അസ്സി ശ്രീജിത്ത് രവി – 'അന്ധകാരം' ബാബു (പൊലീസ് സാക്ഷി) മാനസ – ഗൗരി സംഗീതം
ജോഫി തരകൻ , സന്തോഷ് വർമ്മ എഴുതിയ ഗാനങ്ങൾക്ക് അൽഫോൻസ് ജോസഫ് ആണ് സംഗീതം പകർന്നിരിക്കുന്നത്.
ഗോപി സുന്ദർ ആണ് ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത്.